钦定古今图书集成/明伦汇编/官常典/第738卷 > 丁铉
## 钦定古今图书集成/明伦汇编/官常典/第738卷 > 丁铉

按《明外史》本传：“铉字用济，丰城人。以进士授太常博
士，历工、刑、吏三科给事中，进刑部郎中。正统三年，超
拜刑部右侍郎，决狱称平。尝理茶法于蜀，奏减其常
数，以俟丰岁。又尝赈饥江淮及山东、河南。抚循劳来，
出于至诚。大发仓廪，悉停不急之务，民赖之甦。平居
恂恂，若无所能及，临事一切治办。英宗亲征，铉与王”
永和俱以侍郎扈从，同死于鹞儿岭。景泰初，赠刑部
尚书。子琥，官大理评事。后赐谥“襄愍。”